

ΕΕ5Τ 

Κθ35θη: 8ί9Β 
(6ΓΤΐΐ3θεΜθϋ) 

ΕοοΒίίοη: ΑΙίιβηΛ ΕΙΚηίΚο 
Τγρθ9Γ3(ίθΐ^^ 


17651 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1254 

16 Μαίου 2014 


ΑΠΟΦΑΣΕΙ Σ 

Αριθμ. 9150 

Καθορισμός των όρων, των προϋποθέσεων και του χρό¬ 
νου προβολής, κατά την προεκλογική περίοδο, των 
πολιτικών κομμάτων και των συνασπισμών συνεργα- 
ζόμενων κομμάτων, οι συνδυασμοί των οποίων ανα¬ 
κηρύχθηκαν από τον Άρειο Πάγο για τη συμμετοχή 
τους στις εκλογές της 25ης Μαίου 2014 για την ανά¬ 
δειξη των μελών του Ευρωπαϊκού Κοινοβουλίου, που 
αναλογούν στην Ελλάδα, από τα δημόσια και ιδιωτι¬ 
κά ραδιοτηλεοπτικά μέσα ελεύθερης και συνδρομη¬ 
τικής λήψης κάθε μορφής, καθώς και των αναγκαίων 
λεπτομερειών για τις εμφανίσεις των υποψήφιων ευ¬ 
ρωβουλευτών και των οριζόμενων εκπροσώπων των 
ανωτέρω πολιτικών κομμάτων και συνασπισμών συ- 
νεργαζόμενων κομμάτων στα παραπάνω ραδιοτη¬ 
λεοπτικά μέσα. 

Ο ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ Ο ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

I. Τις διατάξεις: 

1. Του Ν. 3023/2002 «Χρηματοδότηση των πολιτικών 
κομμάτων από το Κράτος, έσοδα και δαπάνες, προ¬ 
βολή, δημοσιότητα και έλεγχοι των οικονομικών των 
πολιτικών κομμάτων και των υποψηφίων βουλευτών» 
(Α' 146), όπως ισχύει, και ιδίως των άρθρων 10 και 30 
του νόμου αυτού. 

2. Του π.δ. 26/2012 «Κωδικοποίηση σ’ ενιαίο κείμενο των 
διατάξεων της νομοθεσίας για την εκλογή βουλευτών» 
(Α’ 57), όπως ισχύει. 

3. Του Ν. 2328/1995 «Νομικό καθεστώς της ιδιωτικής 
τηλεόρασης και της τοπικής ραδιοφωνίας, ρύθμιση θε¬ 
μάτων ραδιοτηλεοπτικής αγοράς και άλλες διατάξεις» 
(Α' 159), όπως ισχύει. 

4. Του Ν. 2644/1998 «Για την παροχή συνδρομητικών 
ραδιοφωνικών και τηλεοπτικών υπηρεσιών και συναφείς 
διατάξεις» (Α' 233), όπως ισχύει. 

5. Του Ν. 4173/2013 «Νέα Ελληνική Ραδιοφωνία,Ίντερνετ 
και Τηλεόραση» (Α' 169). 

6. Του άρθρου 7 του Ν. 3603/2007 «Ρύθμιση θεμάτων 
δημοσκοπήσεων» (Α' 188), όπως ισχύει. 

7. Του Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 


νητικών, διοικητικών και αυτοδιοικητικών οργάνων στο 
Διαδίκτυο «Πρόγραμμα Διαύγεια» και άλλες διατάξεις» 
(Α' 112), όπως ισχύει. 

8. Του Ν. 4255/2014 «Εκλογή μελών του Ευρωπαϊκού 
Κοινοβουλίου και άλλες διατάξεις» (Α' 89). 

9. Του π.δ. 58/2014 «Ορισμός ημέρας διεξαγωγής και 
διάρκειας της ψηφοφορίας για την εκλογή των μελών 
του Ευρωπαϊκού Κοινοβουλίου» (Α' 101). 

10. Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, ο οποίος κυρώθη¬ 
κε με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα κυβερνητικά 
όργανα» (Α' 98), όπως ισχύει. 

11. Του π.δ. 258/1993 «Οργανισμός της Γενικής Γραμ¬ 
ματείας Τύπου και Πληροφοριών του Υπουργείου Προ¬ 
εδρίας της Κυβέρνησης» (Α' 112 - Διορθ. Σφαλμ. Α' 122), 
όπως ισχύει. 

12. Των άρθρων 1 και 2 του π.δ. 73/2011 «Μετονομασία 
της Γενικής Γραμματείας Επικοινωνίας και της Γενικής 
Γραμματείας Ενημέρωσης, ανακατανομή των υπαγο- 
μένων σε αυτές υπηρεσιών, μεταφορά υπηρεσιών και 
αρμοδιοτήτων από το Υπουργείο Πολιτισμού και Του¬ 
ρισμού στον Πρωθυπουργό, σύσταση Γ ενικής Γ ραμμα¬ 
τείας Ναυτιλίας στο Υπουργείο Ανάπτυξης, Ανταγωνι¬ 
στικότητας και Ναυτιλίας και ρύθμιση άλλων συναφών 
θεμάτων» (Α' 178). 

13. Του άρθρου 5 του π.δ. 65/2011 «Διάσπαση του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης στα Υπουργεία α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλάσσιων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γ ενικών Γ ραμματειών Ενημέρωσης 
και Επικοινωνίας και στο Υπουργείο Παιδείας, Δια Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς» (Α' 147). 

14. Του π.δ. 90/2012 «Διορισμός Υπουργού και Υφυ¬ 
πουργών» (Α' 144). 

15. Του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

16. Της υπ’ αριθμ. Υ70/11.07.2012 απόφασης του Πρωθυ¬ 
πουργού «Ανακαθορισμός αρμοδιοτήτων του Υπουργού 

Επικράτειας Δημητρίου Σταμάτη και καθορισμός αρμο¬ 
διοτήτων του Υφυπουργού στον Πρωθυπουργό, Συμεών 
Κεδίκογλου» (Β' 2116), όπως ισχύει. 

17. Της υπ’ αριθμ. ΟΙΚ 02/11.6.2013 κοινής απόφασης 
του Υπουργού Οικονομικών και του Υφυπουργού στον 
Πρωθυπουργό (Β' 1414) «Κατάργηση της δημόσιας επι¬ 
χείρησης «Ελληνική Ραδιοφωνία - Τηλεόραση, Ανώνυμη 
Εταιρεία (ΕΡΤ Α.Ε.)»», όπως ισχύει. 

II. Την από 15.05.2014 γνώμη του Εθνικού Συμβουλίου 
Ραδιοτηλεόρασης. 

III. Τις από 25.04.2014, 28.04.2014 και 14.05.2014 γνώμες 
της Διακομματικής Επιτροπής Εκλογών, όπως αυτή συ¬ 
γκροτήθηκε αρχικώς με την υπ’ αριθμ. 16138/23.04.2014 
απόφαση του Υπουργού Εσωτερικών «Συγκρότηση 
Διακομματικής Επιτροπής Εκλογών» (Β' 1014) και συ¬ 
μπληρώθηκε με την υπ’ αριθμ. 19516/13.05.2014 απόφαση 
του ανωτέρω Υπουργού «Συμπλήρωση Διακομματικής 
Επιτροπής Εκλογών» (Β' 1213). 

IV. Την υπ’ αριθμ. 66/2014 απόφαση του ΑΙ' Πολιτικού 
Τμήματος του Αρείου Πάγου, με την οποία ανακηρύ¬ 
χθηκαν οι συνδυασμοί των υποψηφίων των πολιτικών 
κομμάτων και των συνασπισμών συνεργαζόμενων κομ¬ 
μάτων, που θα συμμετάσχουν στις εκλογές της 25ης 
Μάίου 2014 για την ανάδειξη των μελών του Ευρωπαϊκού 
Κοινοβουλίου, που αναλογούν στην Ελλάδα. 

V. Το γεγονός ότι: 

- τα κόμματα «ΣΥΜΦΩΝΙΑ ΓΙΑ ΤΗ ΝΕΑ ΕΛΛΑΔΑ», «ΕΝΩ¬ 
ΣΗ ΓΙΑ ΤΗΝ ΠΑΤΡΙΔΑ ΚΑΙ ΤΟΝ ΛΑΟ» και «ΧΡΙΣΤΙΑΝΟΔΗ- 
ΜΟΚΡΑΤΙΚΟ ΚΟΜΜΑ ΕΛΛΑΔΟΣ» έχουν ιδρυθεί μετά τις 
εθνικές εκλογές του Ιουνίου 2012, αλλά εκπροσωπούνται 
στην παρούσα σύνθεση της Βουλής των Ελλήνων, 

- το κόμμα «ΔΡΑΣΗ» εκπροσωπείται στην παρούσα 
σύνθεση του Ευρωπαϊκού Κοινοβουλίου χωρίς να έχει 
εκλέξει ευρωβουλευτή στις ευρωεκλογές του Ιουνίου 
2009, 

- το κόμμα «ΠΡΑΣΙΝΟΙ - Αλληλεγγύη, Δημιουργία, Οι¬ 
κολογία» έχει ιδρυθεί μετά τις ευρωεκλογές του Ιουνί¬ 
ου 2009, ωστόσο δεδομένου ότι εκπροσωπείται στην 
παρούσα σύνθεση του Ευρωπαϊκού Κοινοβουλίου, πρέ¬ 
πει για λόγους ίσης μεταχείρισης να του κατανεμηθεί 
χρόνος για τη μετάδοση διαφημιστικών μηνυμάτων, με 
βάση το κριτήριο της εκπροσώπησής του στο Ευρωπα¬ 
ϊκό Κοινοβούλιο, γεγονός που δεν ελήφθη υπόψη στο 
πλαίσιο έκδοσης της υπ’ αριθμ. 8646/08.05.2014 κοινής 
απόφασης του Υπουργού Εσωτερικών και του Υφυπουρ¬ 
γού στον Πρωθυπουργό (Β' 1178), 

- το κόμμα «ΝΕΑ ΜΕΤΑΡΡΥΘΜΙΣΤΙΚΗ ΡΙΖΟΣΠΑΣΤΙΚΗ 
ΑΝΑΣΥΓΚΡΟΤΗΣΗ» (ΝΕΑ ΜΕ.Ρ.Α.) έχει ιδρυθεί μετά τις 
εθνικές εκλογές του Ιουνίου 2012, ωστόσο δεδομένου ότι 
εκπροσωπείται στην παρούσα σύνθεση της Βουλής των 
Ελλήνων, πρέπει για λόγους ίσης μεταχείρισης να του 
κατανεμηθεί χρόνος για τη μετάδοση διαφημιστικών 
μηνυμάτων, με βάση το κριτήριο της εκπροσώπησής του 
στη Βουλή των Ελλήνων, γεγονός που δεν ελήφθη υπό¬ 
ψη στο πλαίσιο έκδοσης της υπ’ αριθμ. 8646/08.05.2014 
κοινής απόφασης του Υπουργού Εσωτερικών και του 
Υφυπουργού στον Πρωθυπουργό. 

καθώς και το γεγονός ότι οι συνδυασμοί των ανω¬ 
τέρω κομμάτων ή των συνασπισμών συνεργαζόμενων 
κομμάτων, στους οποίους αυτά μετέχουν, αντίστοιχα, 
ανακηρύχθηκαν από τον Άρειο Πάγο για τη συμμετοχή 
τους στις εκλογές για την ανάδειξη των μελών του 
Ευρωπαϊκού Κοινοβουλίου της 25ης Μάίου 2014, που 
αναλογούν στην Ελλάδα. 


VI. Την υπ’ αριθμ. 3427/2010 απόφαση της Ολομέλειας 
του Συμβουλίου της Επικράτειας και την ανάγκη ίσης 
μεταχείρισης των συμμετεχόντων στις ευρωεκλογές 
του Μάίου 2014. 

VII. Το γεγονός ότι η ΝΕΡΙΤ Α.Ε. εκπέμπει ραδιοτηλε¬ 
οπτικό πρόγραμμα από την 04.05.2014. 

VIII. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

Πεδίο εφαρμογής 

Με την παρούσα καθορίζονται οι όροι, οι προϋποθέ¬ 
σεις και ο χρόνος προβολής από την εταιρεία με την 
επωνυμία «ΝΕΑ ΕΛΛΗΝΙΚΗ ΡΑΔΙΟΦΩΝΙΑ, ΙΝΤΕΡΝΕΤ ΚΑΙ 
ΤΗΛΕΟΡΑΣΗ ΑΕ.» (ΝΕΡΙΤ Α.Ε.), τους ιδιωτικούς ενημε¬ 
ρωτικούς ραδιοφωνικούς και τηλεοπτικούς σταθμούς 
ελεύθερης λήψης, καθώς και τους φορείς παροχής 
συνδρομητικών ραδιοφωνικών και τηλεοπτικών υπηρε¬ 
σιών κάθε μορφής, που λειτουργούν νόμιμα σύμφωνα 
με την ισχύουσα νομοθεσία, κατά την προεκλογική πε¬ 
ρίοδο, των πολιτικών κομμάτων και των συνασπισμών 
συνεργαζόμενων κομμάτων, οι συνδυασμοί των οποίων 
ανακηρύχθηκαν από τον Άρειο Πάγο για τη συμμετοχή 
τους στις εκλογές της 25ης Μάίου για την ανάδειξη των 
μελών του Ευρωπαϊκού Κοινοβουλίου, που αναλογούν 
στην Ελλάδα, καθώς και κάθε αναγκαία λεπτομέρεια 
για τις εμφανίσεις στα ανωτέρω ραδιοτηλεοπτικά μέσα 
των υποψηφίων ευρωβουλευτών και των οριζόμενων εκ¬ 
προσώπων των παραπάνω κομμάτων και συνασπισμών 
συνεργαζόμενων κομμάτων. 

Άρθρο 2 

Κοινοί όροι προβολής για τα πολιτικά κόμματα 

και τους συνασπισμούς συνεργαζόμενων κομμάτων 
των οποίων οι συνδυασμοί ανακηρύχθηκαν 
από τον Αρειο Πάγο για τη συμμετοχή τους 
στις ευρωεκλογές της 25ης Μάίου 

1. Η ΝΕΡΙΤ Α.Ε. έχει την υποχρέωση να μεταδίδει σε 
εθνικό ραδιοφωνικό και τηλεοπτικό δίκτυο μια συνέ¬ 
ντευξη διάρκειας σαράντα πέντε (45') πρώτων λεπτών 
της ώρας, του αρχηγού ή εκπροσώπου κάθε πολιτικού 
κόμματος και συνασπισμού συνεργαζόμενων κομμάτων, 
οι συνδυασμοί των οποίων ανακηρύχθηκαν από τον 
Άρειο Πάγο για τη συμμετοχή τους στις ευρωεκλογές 
της 25ης Μάίου. Η ΝΕΡΙΤ Α.Ε. υποχρεούται να επιτρέπει 
την απευθείας αναμετάδοση των συνεντεύξεων και να 
διαθέτει δωρεάν το περιεχόμενο των σχετικών μαγνη¬ 
τοσκοπήσεων ή μαγνητοφωνήσεων σε οποιονδήποτε 
ιδιωτικό ραδιοφωνικό ή τηλεοπτικό σταθμό που λει¬ 
τουργεί νόμιμα και υποβάλλει αντίστοιχο αίτημα. 

2. Η ΝΕΡΙΤ Α.Ε. έχει επίσης την υποχρέωση να μεταδώ¬ 
σει σε εθνικό τηλεοπτικό και ραδιοφωνικό δίκτυο κατά 
τη μεσημβρινή ζώνη, μια συνέντευξη Τύπου διάρκειας 
σαράντα πέντε (45') πρώτων λεπτών της ώρας, με κα¬ 
θένα από τους αρχηγούς ή εκπροσώπους των πολιτικών 
κομμάτων και των συνασπισμών συνεργαζόμενων κομ¬ 
μάτων, οι συνδυασμοί των οποίων ανακηρύχθηκαν από 
τον Άρειο Πάγο για τη συμμετοχή τους στις ευρωεκλο¬ 
γές της 25ης Μάίου. Τις συνεντεύξεις αυτές έχουν την 
υποχρέωση να μεταδώσουν την ίδια ημέρα είτε απευ¬ 
θείας, είτε μαγνητοσκοπημένες ή μαγνητοφωνημένες 
και οι νομίμως λειτουργούντες ιδιωτικοί ενημερωτικοί 
ραδιοφωνικοί και τηλεοπτικοί σταθμοί ελεύθερης λή- 

ψης εθνικής, περιφερειακής και τοπικής εμβέλειας. Σε 
περίπτωση μαγνητοσκοπημένης ή μαγνητοφωνημένης 
μετάδοσης, η έναρξη και η λήξη μετάδοσης πρέπει να 
λάβει χώρα από 11:00 έως 03:00. Το δεύτερο εδάφιο της 
παραγράφου 1 του παρόντος άρθρου έχει εφαρμογή 
και για τις συνεντεύξεις της παρούσας παραγράφου. 

3. Η ΝΕΡΙΤ Α.Ε., καθώς και οι νομίμως λειτουργούντες 
ενημερωτικοί ιδιωτικοί τηλεοπτικοί και ραδιοφωνικοί 
σταθμοί ελεύθερης λήψης εθνικής, περιφερειακής και 
τοπικής εμβέλειας, αντίστοιχα, έχουν την υποχρέωση 
να οργανώσουν τρεις (3), τουλάχιστον, ομαδικές συζη¬ 
τήσεις με εκπροσώπους των πολιτικών κομμάτων και 
των συνασπισμών συνεργαζόμενων κομμάτων, οι συν¬ 
δυασμοί των οποίων ανακηρύχθηκαν από τον Αρειο 
Πάγο για τη συμμετοχή τους στις ευρωεκλογές της 
25ης Μάίου. Ως ώρα μετάδοσης των συζητήσεων αυτών 
ορίζεται το διάστημα από 17:00 έως 02:30. 

4. Η ΝΕΡΙΤ Α.Ε. έχει την υποχρέωση να καλύψει μία (1) 
προεκλογική συγκέντρωση ή άλλη προεκλογική πολιτική 
εκδήλωση καθενός από τα πολιτικά κόμματα και τους 
συνασπισμούς συνεργαζόμενων κομμάτων, οι συνδυα¬ 
σμοί των οποίων ανακηρύχθηκαν από τον Αρειο Πάγο 
για τη συμμετοχή τους στις ευρωεκλογές της 25ης 
Μα'ΐου, την οποία θα επιλέξουν τα ίδια. Επίσης, η ΝΕΡΙΤ 
Α.Ε έχει την υποχρέωση να καλύψει μία (1) προεκλογική 
συγκέντρωση ή άλλη προεκλογική πολιτική εκδήλωση 
καθενός από τα πολιτικά κόμματα και τους συνασπι¬ 
σμούς συνεργαζόμενων κομμάτων, οι συνδυασμοί των 
οποίων ανακηρύχθηκαν από τον Αρειο Πάγο για τη 
συμμετοχή τους στις ευρωεκλογές της 25ης Μάίου, η 
οποία θα διοργανωθεί σε οποιαδήποτε επαρχιακή πόλη, 
εφόσον μπορεί να καλυφθεί μέσω των διαθέσιμων τε¬ 
χνικών μέσων. Το δεύτερο εδάφιο της παραγράφου 1 
του παρόντος άρθρου εφαρμόζεται και στην περίπτωση 
αυτή. 

5. Η ΝΕΡΙΤ Α.Ε., καθώς και οι νομίμως λειτουργούντες 
ενημερωτικοί ιδιωτικοί τηλεοπτικοί και ραδιοφωνικοί 
σταθμοί εθνικής, περιφερειακής και τοπικής εμβέλειας, 
αντίστοιχα, καθώς και οι φορείς συνδρομητικών ρα¬ 
διοφωνικών και τηλεοπτικών υπηρεσιών κάθε μορφής 
έχουν υποχρέωση να διαθέσουν δωρεάν ένα δεκάλε¬ 
πτο την εβδομάδα σε καθένα από τα πολιτικά κόμματα 
και τους συνασπισμούς συνεργαζόμενων κομμάτων, οι 
συνδυασμοί των οποίων ανακηρύχθηκαν από τον Αρειο 
Πάγο για τη συμμετοχή τους στις ευρωεκλογές της 25ης 
Μα'ΐου, για την παρουσίαση των προγραμμάτων τους ή 
όποια άλλη πολιτική δραστηριότητα επιλεγεί από αυτά. 
Δεν επιτρέπεται μετακύλιση, ούτε συσσώρευση των 
δεκαλέπτων. Κατά τη διάρκεια των δεκάλεπτων αυτών 
επιτρέπεται στα κόμματα και στους συνασπισμούς συ- 
νεργαζόμενων κομμάτων να μεταδίδουν διαφημιστικά 
μηνύματα τα οποία δεν μπορούν να υπερβούν το ένα 
τρίτο (1/3) του εκάστοτε διατιθέμενου δεκάλεπτου χρό¬ 
νου. 

Άρθρο 3 

Κατανομή χρόνου μετάδοσης διαφημιστικών 
μηνυμάτων των πολιτικών κομμάτων και των συνασπι¬ 
σμών συνεργαζόμενων κομμάτων των οποίων οι συν¬ 
δυασμοί ανακηρύχθηκαν από τον Αρειο Πάγο για τη 

συμμετοχή τους στις ευρωεκλογές της 25ης Μα'ΐου 

1. Με την επιφύλαξη της παραγράφου 7 του παρό¬ 
ντος άρθρου, ο συνολικός χρόνος που διατίθεται για 


τη μετάδοση διαφημιστικών μηνυμάτων των πολιτικών 
κομμάτων και των συνασπισμών συνεργαζόμενων κομ¬ 
μάτων, οι συνδυασμοί των οποίων ανακηρύχθηκαν από 
τον Αρειο Πάγο για τη συμμετοχή τους στις ευρωε¬ 
κλογές της 25ης Μα'ΐου 2014, αφενός από τη ΝΕΡΙΤ Α.Ε. 
και τους ιδιωτικούς ενημερωτικούς τηλεοπτικούς σταθ¬ 
μούς εθνικής εμβέλειας ελεύθερης λήψης αντιστοιχεί 
στο ποσό των έξι εκατομμυρίων ευρώ (6.000.000 €) και 
αφετέρου από τους φορείς παροχής συνδρομητικών 
τηλεοπτικών υπηρεσιών κάθε μορφής αντιστοιχεί στο 
ποσό των διακοσίων πενήντα χιλιάδων ευρώ (250.000 €), 
με βάση τους θεωρημένους από την οικεία Δ.Ο.Υ. Τι¬ 
μοκαταλόγους, έως την 22α Απριλίου 2014, ημερομηνία 
έναρξης της προεκλογικής περιόδου. 

2. Ο συνολικός χρόνος της παραγράφου 1 του παρό¬ 
ντος άρθρου θα κατανέμεται στις επιμέρους κατηγορίες 
κομμάτων και συνασπισμών συνεργαζόμενων κομμάτων, 
με βάση τις αρχές της ισότητας και της αναλογικής 
ισότητας, ως εξής: 

α. Ποσοστό σαράντα τοις εκατό (40%), ήτοι χρόνος 
που αντιστοιχεί στο ποσό των δύο εκατομμυρίων τε- 
τρακοσίων χιλιάδων ευρώ (2.400.000 €) για τη μετάδοση 
μηνυμάτων από τη ΝΕΡΙΤ Α.Ε. και τους ιδιωτικούς ενη¬ 
μερωτικούς τηλεοπτικούς σταθμούς εθνικής εμβέλειας 
ελεύθερης λήψης και χρόνος που αντιστοιχεί στο ποσό 
των εκατό χιλιάδων ευρώ (100.000 €) για τη μετάδοση 
μηνυμάτων από τους φορείς παροχής συνδρομητικών 
τηλεοπτικών υπηρεσιών κάθε μορφής, θα διατίθεται 
αναλογικά στα πολιτικά κόμματα και στους συνασπι¬ 
σμούς συνεργαζόμενων κομμάτων, που εκπροσωπούνται 
στην παρούσα σύνθεση του Ευρωπαϊκού Κοινοβουλίου 
ή έχουν εκλέξει ευρωβουλευτή κατά τις ευρωεκλογές 
του Ιουνίου 2009, πλην των κομμάτων της παραγράφου 
7 του παρόντος άρθρου. 

β. Ποσοστό σαράντα τοις εκατό (40%), ήτοι χρόνος 
που αντιστοιχεί στο ποσό των δύο εκατομμυρίων τε- 
τρακοσίων χιλιάδων ευρώ (2.400.000 €) για τη μετάδοση 
μηνυμάτων από τη ΝΕΡΙΤ Α.Ε. Τους ιδιωτικούς ενημε¬ 
ρωτικούς τηλεοπτικούς σταθμούς εθνικής εμβέλειας 
ελεύθερης λήψης και χρόνος που αντιστοιχεί στο ποσό 
των εκατό χιλιάδων ευρώ (100.000 €) για τη μετάδοση 
μηνυμάτων από τους φορείς παροχής συνδρομητικών 
τηλεοπτικών υπηρεσιών κάθε μορφής, θα διατίθεται 
αναλογικά στα πολιτικά κόμματα και στους συνασπι¬ 
σμούς συνεργαζόμενων κομμάτων, που εκπροσωπούνται 
στην παρούσα σύνθεση της Βουλής των Ελλήνων ή 
έχουν εκλέξει βουλευτή στις εθνικές εκλογές του Ιου¬ 
νίου 2012, πλην των κομμάτων της παραγράφου 7 του 
παρόντος άρθρου. 

γ. Ποσοστό είκοσι τοις εκατό (20%), ήτοι χρόνος που 
αντιστοιχεί στο ποσό του ενός εκατομμυρίου διακοσίων 
χιλιάδων ευρώ (1.200.000 €) για τη μετάδοση μηνυμάτων 
από τη ΝΕΡΙΤ Α.Ε. και τους ιδιωτικούς ενημερωτικούς τη¬ 
λεοπτικούς σταθμούς εθνικής εμβέλειας ελεύθερης λή¬ 
ψης και χρόνος που αντιστοιχεί στο ποσό των πενήντα 
χιλιάδων ευρώ (50.000 €) για τη μετάδοση μηνυμάτων 
από τους φορείς παροχής συνδρομητικών τηλεοπτι¬ 
κών υπηρεσιών κάθε μορφής, θα διατίθεται ισομερώς 
σε όλα πολιτικά κόμματα και τους συνασπισμούς συ- 
νεργαζόμενων κομμάτων, των οποίων οι συνδυασμοί 
ανακηρύχθηκαν από τον Αρειο Πάγο για τη συμμετοχή 
τους στις ευρωεκλογές της 25ης Μα'ΐου 2014. 

3. Ο χρόνος που διατίθεται για τη μετάδοση διαφη¬ 
μιστικών μηνυμάτων των πολιτικών κομμάτων, που είτε 
εκπροσωπούνται στην παρούσα σύνθεση του Ευρω¬ 
παϊκού Κοινοβουλίου ή της Βουλής των Ελλήνων είτε 
εξέλεξαν ευρωβουλευτή στις ευρωεκλογές του Ιουνίου 
2009 ή βουλευτή στις εθνικές εκλογές του Ιουνίου 2012, 
και είτε οι συνδυασμοί τους ανακηρύχθηκαν αυτοτε- 
λώς από τον Άρειο Πάγο για τη συμμετοχή τους στις 
ευρωεκλογές της 25ης Μαΐου 2014 είτε μετέχουν σε 
συνασπισμό συνεργαζόμενων κομμάτων του οποίου ο 
συνδυασμός ανακηρύχθηκε από τον Αρειο Πάγο για 
τη συμμετοχή του στις ανωτέρω εκλογές, πλην των 
πολιτικών κομμάτων της παραγράφου 7 του παρόντος 
άρθρου, ήτοι των κομμάτων «ΝΕΑ ΔΗΜΟΚΡΑΤΙΑ» (Ν.Δ.), 
«ΣΥΝΑΣΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ» (ΣΥ,ΡΙ.ΖΑ), 
«ΠΑΝΕΛΛΗΝΙΟ ΣΟΣΙΑΛΙΣΤΙΚΟ ΚΙΝΗΜΑ» (ΠΑ.ΣΟ.Κ.) ως μέ¬ 
λος του συνασπισμού «ΕΛΙΑ ΔΗΜΟΚΡΑΤΙΚΗ ΠΑΡΑΤΑΞΗ», 
«ΔΗΜΟΚΡΑΤΙΚΗ ΑΡΙΣΤΕΡΑ - ΠΡΟΟΔΕΥΤΙΚΗ ΣΥΝΕΡΓΑ¬ 
ΣΙΑ», «ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΑΣ» (Κ.Κ.Ε.), «ΛΑ¬ 
ΪΚΟΣ ΟΡΘΟΔΟΞΟΣ ΣΥΝΑΓΕΡΜΟΣ» (ΛΑ.Ο.Σ.), «ΛΑΪΚΟΣ 
ΣΥΝΔΕΣΜΟΣ ΧΡΥΣΗ ΑΥΓΗ», «ΟΙΚΟΛΟΓΟΙ ΠΡΑΣΙΝΟΙ» ως 
μέλος του συνασπισμού «ΟΙΚΟΛΟΓΟΙ ΠΡΑΣΙΝΟΙ-ΚΟΜΜΑ 
ΠΕΙΡΑΤΩΝ ΕΛΛΑΔΑΣ», «ΔΡΑΣΗ» ως μέλος του συνασπι¬ 
σμού «ΓΕΦΥΡΕΣ ΔΗΜΙΟΥΡΓΙΑ, ΞΑΝΑΙ-ΘΑΝΟΣ ΤΖΗΜΕ- 
ΡΟΣ/ ΔΡΑΣΗ-ΘΟΔΩΡΟΣ ΣΚΥΛΑΚΑΚΗΣ», «ΑΝΕΞΑΡΤΗΤΟΙ 
ΕΛΛΗΝΕΣ» (ΑΝ.ΕΛ.) ως μέλος του συνασπισμού «ΑΝΕ¬ 
ΞΑΡΤΗΤΟΙ ΕΛΛΗΝΕΣ, ΕΥΡΩΠΑΪΚΟ ΑΝΤΙΜΝΗΜΟΝΙΑΚΟ 
ΜΕΤΩΠΟ, ΠΑΝΕΛΛΗΝΙΟ ΑΡΜΑ ΠΟΛΙΤΩΝ, ΠΥΡΙΚΑΥΣΤΟΣ 
ΕΛΛΑΔΑ, ΕΛΛΗΝΙΚΟ ΚΙΝΗΜΑ ΑΜΕΣΗΣ ΔΗΜΟΚΡΑΤΙΑΣ, 
ΑΝΕΞΑΡΤΗΤΟΙ ΕΛΛΗΝΕΣ-ΠΑΝΟΣ ΚΑΜΜΕΝΟΣ», «ΣΥΜ¬ 
ΦΩΝΙΑ για τη ΝΕΑ ΕΛΛΑΔΑ» ως μέλος του συνασπι¬ 
σμού «ΕΛΙΑ ΔΗΜΟΚΡΑΤΙΚΗ ΠΑΡΑΤΑΞΗ», «ΕΝΩΣΗ ΓΙΑ 
ΤΗΝ ΠΑΤΡΙΔΑ ΚΑΙ ΤΟ ΛΑΟ» και «ΧΡΙΣΤΙΑΝΟΔΗΜΟΚΡΑ- 
ΤΙΚΟ ΚΟΜΜΑ ΕΛΛΑΔΟΣ» ως μέλη του συνασπισμού 
«ΕΝΩΣΗ ΓΙΑ ΤΗΝ ΠΑΤΡΙΔΑ ΚΑΙ ΤΟ ΛΑΟ», αντιστοιχεί 
στο 80% του συνολικού χρόνου που αναφέρεται στην 
παράγραφο 1 του παρόντος άρθρου, ήτοι στο ποσό των 
τεσσάρων εκατομμυρίων οκτακόσιων χιλιάδων ευρώ 
(4.800.000 €) στη ΝΕΡΙΤ Α.Ε. και στους ιδιωτικούς ενη¬ 
μερωτικούς τηλεοπτικούς σταθμούς εθνικής εμβέλειας 
ελεύθερης λήψης και στο ποσό των διακοσίων χιλιάδων 
ευρώ (200.000 €) στους φορείς παροχής συνδρομητικών 
τηλεοπτικών υπηρεσιών κάθε μορφής, με βάση τους 
θεωρημένους από την οικεία Δ.Ο.Υ. Τιμοκαταλόγους, 
έως την 22α Απριλίου 2014, ημερομηνία έναρξης της 
προεκλογικής περιόδου των εκλογών της 25ης Μαΐου 
2014 για την ανάδειξη των μελών του Ευρωπαϊκού Κοι¬ 
νοβουλίου, που αναλογούν στην Ελλάδα. 

4. α. Το ανωτέρω ποσοστό 80% του συνολικού χρόνου 
της παραγράφου 1 κατανέμεται μεταξύ των κομμάτων 
και των συνασπισμών συνεργαζόμενων κομμάτων της 
προηγούμενης παραγράφου, που είτε εκπροσωπούνται 
στην παρούσα σύνθεση του Ευρωπαϊκού Κοινοβουλίου ή 
της Βουλής των Ελλήνων, είτε εξέλεξαν ευρωβουλευτή 
στις ευρωεκλογές του Ιουνίου 2009 ή βουλευτή στις 
εθνικές εκλογές του Ιουνίου 2012, αντίστοιχα, με βάση 
τα αποτελέσματα των ευρωεκλογών του Ιουνίου 2009 
και των εθνικών εκλογών του Ιουνίου 2012. 

β. Ειδικώς για τα νεοπαγή κόμματα: 

- «ΣΥΜΦΩΝΙΑ ΓΙΑ ΤΗ ΝΕΑ ΕΛΛΑΔΑ» ως μέλος του 
συνασπισμού «ΕΛΙΑ ΔΗΜΟΚΡΑΤΙΚΗ ΠΑΡΑΤΑΞΗ» 


- «ΕΝΩΣΗ ΓΙΑ ΤΗΝ ΠΑΤΡΙΔΑ ΚΑΙ ΤΟ ΛΑΟ» ως μέλος 
του συνασπισμού «ΕΝΩΣΗ ΓΙΑ ΤΗΝ ΠΑΤΡΙΔΑ ΚΑΙ ΤΟ 
ΛΑΟ» και 

- «ΧΡΙΣΤΙΑΝΟΔΗΜΟΚΡΑΤΙΚΟ ΚΟΜΜΑ ΕΛΛΑΔΟΣ» ως 
μέλος του συνασπισμού «ΕΝΩΣΗ ΓΙΑ ΤΗΝ ΠΑΤΡΙΔΑ ΚΑΙ 
ΤΟ ΛΑΟ». 

η κατανομή του ανωτέρω χρόνου υπολογίζεται με 
βάση το ποσοστό επί τοις εκατό που προκύπτει από το 
πηλίκο της διαίρεσης του αριθμού των βουλευτών που 
ανήκουν στο κάθε κόμμα με το συνολικό αριθμό των 
βουλευτών της Βουλής των Ελλήνων. Ειδικότερα, στο 
κόμμα «ΣΥΜΦΩΝΙΑ ΓΙΑ ΤΗ ΝΕΑ ΕΛΛΑΔΑ» ως μέλος του 
συνασπισμού «ΕΛΙΑ ΔΗΜΟΚΡΑΤΙΚΗ ΠΑΡΑΤΑΞΗ» αντι¬ 
στοιχεί ποσοστό 0,66% (2/300x100), και στα κόμματα 
«ΕΝΩΣΗ ΓΙΑ ΤΗΝ ΠΑΤΡΙΔΑ ΚΑΙ ΤΟ ΛΑΟ» και «ΧΡΙΣΤΙΑ¬ 
ΝΟΔΗΜΟΚΡΑΤΗ ΚΟΜΜΑ ΕΛΛΑΔΟΣ» ως μέλη του 
συνασπισμού «ΕΝΩΣΗ ΓΙΑ ΤΗΝ ΠΑΤΡΙΔΑ ΚΑΙ ΤΟ ΛΑΟ» 
αντιστοιχεί ποσοστό 0,33% (1/300x100) στο καθένα. 

γ. Η κατανομή του ανωτέρω χρόνου στο κόμμα «ΔΡΑ¬ 
ΣΗ» που εκπροσωπείται στην παρούσα σύνθεση του 
Ευρωκοινοβουλίου αλλά δεν είχε εκλέξει ευρωβουλευτή 
κατά τις ευρωεκλογές του Ιουνίου 2009 υπολογίζεται 
με βάση το ποσοστό που είχε λάβει στις ευρωεκλογές 
του Ιουνίου 2009, δηλαδή ποσοστό 0,76%. 

5. Ενόψει της προηγούμενης παραγράφου, το ποσοστό 
80% του συνολικού χρόνου της παραγράφου 1, που 
αφορά στη μετάδοση διαφημιστικών μηνυμάτων από 
τη ΝΕΡΙΤ Α.Ε., τους ιδιωτικούς ενημερωτικούς τηλεο¬ 
πτικούς σταθμούς εθνικής εμβέλειας ελεύθερης λήψης 
και τους φορείς παροχής συνδρομητικών τηλεοπτικών 
υπηρεσιών, κατανέμεται μεταξύ των πολιτικών κομμά¬ 
των και των συνασπισμών συνεργαζόμενων κομμάτων 
της παραγράφου 3 του παρόντος, ως εξής: 

- «ΝΕΑ ΔΗΜΟΚΡΑΤΙΑ» (Ν.Δ.) 26,2812%. 

- «ΣΥΝΑΣΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ» (ΣΥ. 
ΡΙ.ΖΑ) 13,2925%. 

- «ΠΑΝΕΛΛΗΝΙΟ ΣΟΣΙΑΛΙΣΤΙΚΟ ΚΙΝΗΜΑ» (ΠΑ.ΣΟ.Κ.) 
ως μέλος του συνασπισμού «ΕΛΙΑ ΔΗΜΟΚΡΑΤΙΚΗ ΠΑ¬ 
ΡΑΤΑΞΗ» 20,8526%. 

- «ΔΗΜΟΚΡΑΤΙΚΗ ΑΡΙΣΤΕΡΑ - ΠΡΟΟΔΕΥΤΙΚΗ ΣΥΝΕΡ¬ 
ΓΑΣΙΑ» 2,6224%, 

- «ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΑΣ» (Κ.Κ.Ε.) 
5,4618%. 

- «ΛΑΪΚΟΣ ΟΡΘΟΔΟΞΟΣ ΣΥΝΑΓΕΡΜΟΣ» (ΛΑ.Ο.Σ.) 
3,0594%. 

- «ΛΑΪΚΟΣ ΣΥΝΔΕΣΜΟΣ ΧΡΥΣΗ ΑΥΓΗ» 2,9035%. 

- «ΟΙΚΟΛΟΓΟΙ ΠΡΑΣΙΝΟΙ» ως μέλος του συνασπισμού 
«ΟΙΚΟΛΟΓΟΙ ΠΡΑΣΙΝΟΙ-ΚΟΜΜΑ ΠΕΙΡΑΤΩΝ ΕΛΛΑΔΑΣ» 
1,4954%. 

- «ΔΡΑΣΗ» ως μέλος του συνασπισμού «ΓΕΦΥΡΕΣ ΔΗ¬ 
ΜΙΟΥΡΓΙΑ, ΞΑΝΑΙ-ΘΑΝΟΣ ΤΖΗΜΕΡΟΣ/ΔΡΑΣΗ-ΟΟΔΩΡΟΣ 
ΣΚΥΛΑΚΑΚΗΣ» 0,3256%. 

- «ΑΝΕΞΑΡΤΗΤΟΙ ΕΛΛΗΝΕΣ» (ΑΝ.ΕΛ.) ως μέλος του συ¬ 
νασπισμού «ΑΝΕΞΑΡΤΗΤΟΙ ΕΛΛΗΝΕΣ, ΕΥΡΩΠΑΪΚΟ ΑΝΤΙ- 
ΜΝΗΜΟΝΙΑΚΟ ΜΕΤΩΠΟ, ΠΑΝΕΛΛΗΝΙΟ ΑΡΜΑ ΠΟΛΙΤΩΝ, 
ΠΥΡΙΚΑΥΣΤΟΣ ΕΛΛΑΔΑ, ΕΛΛΗΝΙΚΟ ΚΙΝΗΜΑ ΑΜΕΣΗΣ 
ΔΗΜΟΚΡΑΤΙΑΣ, ΑΝΕΞΑΡΤΗΤΟΙ ΕΛΛΗΝΕΣ-ΠΑΝΟΣ ΚΑΜ¬ 
ΜΕΝΟΣ» 3,1511%. 

- «ΣΥΜΦΩΝΙΑ για τη ΝΕΑ ΕΛΛΑΔΑ» ως μέλος του συ¬ 
νασπισμού «ΕΛΙΑ ΔΗΜΟΚΡΑΤΙΚΗ ΠΑΡΑΤΑΞΗ» 0,2769%. 

- «ΕΝΩΣΗ ΓΙΑ ΤΗΝ ΠΑΤΡΙΔΑ ΚΑΙ ΤΟ ΛΑΟ» ως μέλος 
του συνασπισμού «ΕΝΩΣΗ ΓΙΑ ΤΗΝ ΠΑΤΡΙΔΑ ΚΑΙ ΤΟ 
ΛΑΟ» 0,1384% και 

- «ΧΡΙΣΤΙΑΝΟΔΗΜΟΚΡΑΤΙΚΟ ΚΟΜΜΑ ΕΛΛΑΔΟΣ» ως 
μέλος του συνασπισμού «ΕΝΩΣΗ ΓΙΑ ΤΗΝ ΠΑΤΡΙΔΑ ΚΑΙ 
ΤΟ ΛΑΟ» 0,1384%. 

6. α. Με βάση την κατανομή της προηγούμενης παρα¬ 
γράφου, στη ΝΕΡΙΤ Α.Ε. και στους ιδιωτικούς νομίμως 
λειτουργούντες ενημερωτικούς τηλεοπτικούς σταθ¬ 
μούς εθνικής εμβέλειας ελεύθερης λήψης, ανά κόμμα 
και συνασπισμό συνεργαζόμενων κομμάτων, αναλογούν 
μηνύματα αξίας: 

- «ΝΕΑ ΔΗΜΟΚΡΑΤΙΑ» (Ν.Δ.) 1.576.877,47 €. 

- «ΣΥΝΑΣΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ» (ΣΥ. 
ΡΙΖΑ) 797.553,19 €. 

- «ΠΑΝΕΛΛΗΝΙΟ ΣΟΣΙΑΛΙΣΤΙΚΟ ΚΙΝΗΜΑ» (ΠΑ.ΣΟ.Κ.) 
ως μέλος του συνασπισμού «ΕΛΙΑ ΔΗΜΟΚΡΑΤΙΚΗ ΠΑ¬ 
ΡΑΤΑΞΗ» 1.251.160,88 €. 

- «ΔΗΜΟΚΡΑΤΙΚΗ ΑΡΙΣΤΕΡΑ - ΠΡΟΟΔΕΥΤΙΚΗ ΣΥΝΕΡ¬ 
ΓΑΣΙΑ» 157.348,16 € 

- «ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΑΣ» (Κ.Κ.Ε.) 
327.709,53 €. 

- «ΛΑΪΚΟΣ ΟΡΘΟΔΟΞΟΣ ΣΥΝΑΓΕΡΜΟΣ» (ΛΑ.Ο.Σ.) 
183.567,22 € 

- «ΛΑΪΚΟΣ ΣΥΝΔΕΣΜΟΣ ΧΡΥΣΗ ΑΥΓΗ» 174.215,88 €. 

- «ΟΙΚΟΛΟΓΟΙ ΠΡΑΣΙΝΟΙ» ως μέλος του συνασπισμού 
«ΟΙΚΟΛΟΓΟΙ ΠΡΑΣΙΝΟΙ-ΚΟΜΜΑ ΠΕΙΡΑΤΩΝ ΕΛΛΑΔΑΣ» 
89.726,83 €. 

- «ΔΡΑΣΗ» ως μέλος του συνασπισμού «ΓΕΦΥΡΕΣ ΔΗ¬ 
ΜΙΟΥΡΓΙΑ, ΞΑΝΑΙ-ΘΑΝΟΣ ΤΖΗΜΕΡΟΣ/ ΔΡΑΣΗ-ΘΟΔΩ- 
ΡΟΣ ΣΚΥΛΑΚΑΚΗΣ» 19.539,37 €. 

- «ΑΝΕΞΑΡΤΗΤΟΙ ΕΛΛΗΝΕΣ» (ΑΝ.ΕΛ.) ως μέλος του συ¬ 
νασπισμού «ΑΝΕΞΑΡΤΗΤΟΙ ΕΛΛΗΝΕΣ, ΕΥΡΩΠΑΪΚΟ ΑΝΤΙ- 
ΜΝΗΜΟΝΙΑΚΟ ΜΕΤΩΠΟ, ΠΑΝΕΛΛΗΝΙΟ ΑΡΜΑ ΠΟΛΙΤΩΝ, 
ΠΥΡΙΚΑΥΣΤΟΣ ΕΛΛΑΔΑ, ΕΛΛΗΝΙΚΟ ΚΙΝΗΜΑ ΑΜΕΣΗΣ 
ΔΗΜΟΚΡΑΤΙΑΣ, ΑΝΕΞΑΡΤΗΤΟΙ ΕΛΛΗΝΕΣ-ΠΑΝΟΣ ΚΑΜ- 
ΜΕΝΟΣ» 189.069,55 €. 

- «ΣΥΜΦΩΝΙΑ για τη ΝΕΑ ΕΛΛΑΔΑ» ως μέλος του συ¬ 
νασπισμού «ΕΛΙΑ ΔΗΜΟΚΡΑΤΙΚΗ ΠΑΡΑΤΑΞΗ» 16.615,97 €. 

- «ΕΝΩΣΗ ΓΙΑ ΤΗΝ ΠΑΤΡΙΔΑ ΚΑΙ ΤΟ ΛΑΟ» ως μέλος 
του συνασπισμού «ΕΝΩΣΗ ΓΙΑ ΤΗΝ ΠΑΤΡΙΔΑ ΚΑΙ ΤΟ 
ΛΑΟ» 8.307,98 € 

- «ΧΡΙΣΤΙΑΝΟΔΗΜΟΚΡΑΤΙΚΟ ΚΟΜΜΑ ΕΛΛΑΔΟΣ», ως 
μέλος του συνασπισμού «ΕΝΩΣΗ ΓΙΑ ΤΗΝ ΠΑΤΡΙΔΑ ΚΑΙ 
ΤΟ ΛΑΟ» 8.307,98 €. 

β. Με βάση την κατανομή της προηγούμενης παραγρά¬ 
φου, στους φορείς παροχής συνδρομητικών τηλεοπτι¬ 
κών υπηρεσιών κάθε μορφής, ανά κόμμα και συνασπισμό 
συνεργαζόμενων κομμάτων, αναλογούν μηνύματα αξίας: 

- «ΝΕΑ ΔΗΜΟΚΡΑΤΙΑ» (Ν.Δ.) 65.703,23 €. 

- «ΣΥΝΑΣΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ» (ΣΥ. 
ΡΙΖΑ) 33.231,38 €. 

- «ΠΑΝΕΛΛΗΝΙΟ ΣΟΣΙΑΛΙΣΤΙΚΟ ΚΙΝΗΜΑ» (ΠΑ.ΣΟ.Κ.) 
ως μέλος του συνασπισμού «ΕΛΙΑ ΔΗΜΟΚΡΑΤΙΚΗ ΠΑ¬ 
ΡΑΤΑΞΗ» 52.131,70 €. 

- «ΔΗΜΟΚΡΑΤΙΚΗ ΑΡΙΣΤΕΡΑ - ΠΡΟΟΔΕΥΤΙΚΗ ΣΥΝΕΡ¬ 
ΓΑΣΙΑ» 6.556,17 €. 

- «ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΑΣ» (Κ.Κ.Ε.) 
13.654,56 €. 

- «ΛΑΪΚΟΣ ΟΡΘΟΔΟΞΟΣ ΣΥΝΑΓΕΡΜΟΣ» (ΛΑ.Ο.Σ.) 
7.648,63 €. 

- «ΛΑΪΚΟΣ ΣΥΝΔΕΣΜΟΣ ΧΡΥΣΗ ΑΥΓΗ» 7.259,00 € 


- «ΟΙΚΟΛΟΓΟΙ ΠΡΑΣΙΝΟΙ» ως μέλος του συνασπισμού 
«ΟΙΚΟΛΟΓΟΙ ΠΡΑΣΙΝΟΙ-ΚΟΜΜΑ ΠΕΙΡΑΤΩΝ ΕΛΛΑΔΑΣ» 
3.738,62 €. 

- «ΔΡΑΣΗ» ως μέλος του συνασπισμού «ΓΕΦΥΡΕΣ ΔΗ¬ 
ΜΙΟΥΡΓΙΑ, ΞΑΝΑΙ-ΘΑΝΟΣ ΤΖΗΜΕΡΟΣ / ΔΡΑΣΗ-ΘΟΔΩ- 
ΡΟΣ ΣΚΥΛΑΚΑΚΗΣ» 814,14 €. 

- «ΑΝΕΞΑΡΤΗΤΟΙ ΕΛΛΗΝΕΣ» (ΑΝ.ΕΛ.) ως μέλος του συ¬ 
νασπισμού «ΑΝΕΞΑΡΤΗΤΟΙ ΕΛΛΗΝΕΣ, ΕΥΡΩΠΑΪΚΟ ΑΝΤΙ- 
ΜΝΗΜΟΝΙΑΚΟ ΜΕΤΩΠΟ, ΠΑΝΕΛΛΗΝΙΟ ΑΡΜΑ ΠΟΛΙΤΩΝ, 
ΠΥΡΙΚΑΥΣΤΟΣ ΕΛΛΑΔΑ, ΕΛΛΗΝΙΚΟ ΚΙΝΗΜΑ ΑΜΕΣΗΣ 
ΔΗΜΟΚΡΑΤΙΑΣ, ΑΝΕΞΑΡΤΗΤΟΙ ΕΛΛΗΝΕΣ-ΠΑΝΟΣ ΚΑΜ- 
ΜΕΝΟΣ» 7.877,90 €. 

- «ΣΥΜΦΩΝΙΑ για τη ΝΕΑ ΕΛΛΑΔΑ» ως μέλος του 
συνασπισμού «ΕΛΙΑ ΔΗΜΟΚΡΑΤΙΚΗ ΠΑΡΑΤΑΞΗ» 692,33 €. 

- «ΕΝΩΣΗ ΓΙΑ ΤΗΝ ΠΑΤΡΙΔΑ ΚΑΙ ΤΟ ΛΑΟ» ως μέλος 
του συνασπισμού «ΕΝΩΣΗ ΓΙΑ ΤΗΝ ΠΑΤΡΙΔΑ ΚΑΙ ΤΟ 
ΛΑΟ» 346,17 € και 

- «ΧΡΙΣΤΙΑΝΟΔΗΜΟΚΡΑΤΙΚΟ ΚΟΜΜΑ ΕΛΛΑΔΟΣ» ως 
μέλος του συνασπισμού «ΕΝΩΣΗ ΓΙΑ ΤΗΝ ΠΑΤΡΙΔΑ ΚΑΙ 
ΤΟ ΛΑΟ» 346,17 €. 

7. Ο χρόνος που διατίθεται για τη μετάδοση διαφημι¬ 
στικών μηνυμάτων του κόμματος «ΝΕΑ ΜΕΤΑΡΡΥΘΜΙΣ- 
ΤΙΚΗ ΡΙΖΟΣΠΑΣΤΙΚΗ ΑΝΑΣΥΓΚΡΟΤΗΣΗ» (ΝΕΑ ΜΕ.Ρ.Α.) 
ως μέλος του συνασπισμού συνεργαζόμενων κομμάτων 
«ΕΝΩΣΗ ΓΙΑ ΤΗΝ ΠΑΤΡΙΔΑ ΚΑΙ ΤΟ ΛΑΟ» αφενός στη 
ΝΕΡΙΤ Α.Ε. και στους ιδιωτικούς νομίμως λειτουργούντες 
ενημερωτικούς τηλεοπτικούς σταθμούς εθνικής εμβέλει¬ 
ας ελεύθερης λήψης αντιστοιχεί στο ποσό των 16.615,97 
€ και αφετέρου στους φορείς παροχής συνδρομητικών 
τηλεοπτικών υπηρεσιών κάθε μορφής αντιστοιχεί στο 
ποσό των 692,33 €. Η κατανομή του ανωτέρω χρόνου 
στο κόμμα αυτό γίνεται κατ’ αναλογία της παραγράφου 
4.β. Του παρόντος άρθρου, δεδομένου ότι εκπροσωπεί¬ 
ται στην παρούσα σύνθεση της Βουλής των Ελλήνων με 
δύο (2) βουλευτές. Ο χρόνος που διατίθεται για τη μετά¬ 
δοση διαφημιστικών μηνυμάτων του κόμματος «ΠΡΑΣΙ¬ 
ΝΟΙ - Αλληλεγγύη, Δημιουργία, Οικολογία» αφενός στη 
ΝΕΡΙΤ Α.Ε. και στους ιδιωτικούς νομίμως λειτουργούντες 
ενημερωτικούς τηλεοπτικούς σταθμούς εθνικής εμβέλει¬ 
ας ελεύθερης λήψης αντιστοιχεί στο ποσό των δώδεκα 
χιλιάδων ευρώ (12.000,00 €) και αφετέρου στους φορείς 
παροχής συνδρομητικών τηλεοπτικών υπηρεσιών κάθε 
μορφής αντιστοιχεί στο ποσό των πεντακοσίων ευρώ 
(500,00 €), δεδομένου ότι το κόμμα αυτό εκπροσωπείται 
στην παρούσα σύνθεση του Ευρωκοινοβουλίου, ωστόσο 
είναι νεοπαγές - ιδρυθέν μετά τις ευρωεκλογές του 
Ιουνίου 2009, σε αντίθεση με το κόμμα «ΔΡΑΣΗ», το 
οποίο συμμετείχε στις ευρωεκλογές του Ιουνίου 2009. 
Τα ανωτέρω ποσά στα οποία αντιστοιχεί ο χρόνος που 
διατίθεται στα κόμματα της παρούσας παραγράφου για 
τη μετάδοση τηλεοπτικών μηνυμάτων, υπολογίζονται 
με βάση τους θεωρημένους από την οικεία Δ.Ο.Υ. τι¬ 
μοκαταλόγους, έως την 22α Απριλίου 2014, ημερομηνία 
έναρξης της προεκλογικής περιόδου. Τα ποσά αυτά 
προστίθενται στα ποσά που αντιστοιχούν στον συνο¬ 
λικό χρόνο της παραγράφου 1 του παρόντος άρθρου, 
ήτοι στο ποσό των έξι εκατομμυρίων ευρώ (6.000.000 
€) για τη ΝΕΡΙΤ Α.Ε. και τους ιδιωτικούς νομίμως λει- 
τουργούντες ενημερωτικούς τηλεοπτικούς σταθμούς 
εθνικής εμβέλειας ελεύθερης λήψης και στο ποσό των 
διακοσίων πενήντα χιλιάδων ευρώ (250.000 €) για τους 
φορείς παροχής συνδρομητικών τηλεοπτικών υπηρε- 

σιών κάθε μορφής και κατανέμονται στη ΝΕΡΙΤ Α.Ε., 
στους ιδιωτικούς νομίμως λειτουργούντες ενημερωτι¬ 
κούς τηλεοπτικούς σταθμούς εθνικής εμβέλειας ελεύ¬ 
θερης λήψης και στους φορείς παροχής συνδρομητικών 
τηλεοπτικών υπηρεσιών κατ’ αναλογία της παραγράφου 
9 του παρόντος άρθρου. 

8. Κάθε πολιτικό κόμμα και συνασπισμός συνεργα- 
ζόμενων κομμάτων, του οποίου ο συνδυασμός ανακη¬ 
ρύχθηκε από τον Άρειο Πάγο για τη συμμετοχή του 
στις ευρωεκλογές της 25ης Μαΐου, δικαιούται χρόνο 
μετάδοσης διαφημιστικών μηνυμάτων, σύμφωνα με την 
περίπτωση γ' της παραγράφου 2 του παρόντος άρθρου, 
που αντιστοιχεί στο ποσό των 27.906,98 ευρώ για τη 
μετάδοση μηνυμάτων από τη ΝΕΡΙΤ Α.Ε. και τους ιδιω¬ 
τικούς ενημερωτικούς τηλεοπτικούς σταθμούς εθνικής 
εμβέλειας ελεύθερης λήψης και στο ποσό 1.162,79 ευρώ 
για τη μετάδοση μηνυμάτων από τους φορείς παροχής 
συνδρομητικών τηλεοπτικών υπηρεσιών κάθε μορφής. 
Τα ποσά αυτά προκύπτουν από τη διαίρεση αφενός 
του ποσού του ενός εκατομμυρίου διακοσίων χιλιάδων 
ευρώ (1.200.000 €), και αφετέρου του ποσού των πενήντα 
χιλιάδων ευρώ (50.000 €), που αντιστοιχούν στο 20% 
του συνολικού χρόνου της παραγράφου 1 του παρό¬ 
ντος άρθρου, με τον αριθμό σαράντα τρία (43), ήτοι το 
συνολικό αριθμό των κομμάτων και των συνασπισμών 
συνεργαζόμενων κομμάτων, οι συνδυασμοί των οποίων 
ανακηρύχθηκαν από τον Άρειο Πάγο για τη συμμετοχή 
τους στις ευρωεκλογές της 25ης Μαΐου. 

9. α. Με την επιφύλαξη της παραγράφου 7 του παρό¬ 
ντος άρθρου, ο συνολικός χρόνος της παραγράφου 1 για 
τη μετάδοση διαφημιστικών μηνυμάτων των πολιτικών 
κομμάτων και συνασπισμών συνεργαζόμενων κομμάτων, 
οι συνδυασμοί των οποίων ανακηρύχθηκαν από τον 
Αρειο Πάγο για τη συμμετοχή τους στις ευρωεκλογές 
της 25ης Μαΐου, κατανέμεται στη ΝΕΡΙΤ Α.Ε. και στους 
ιδιωτικούς νομίμως λειτουργούντες ενημερωτικούς 
τηλεοπτικούς σταθμούς εθνικής εμβέλειας ελεύθερης 
λήψης, ως εξής: 

- ΜΕΘΑ ΘΗΑΝΝΕΕ 1.756.933,02 ευρώ. 

- ΑΝΤΕΝΝΑ Τ.ν 1.653.032,56 ευρώ. 

- ΑΕΡΗΑ Τν 906.795,48 ευρώ. 

- 8ΤΑΒ 816.125,43 ευρώ. 

- ΣΚΑΪ 810.922,40 ευρώ 

- ΜΑΚΕΔΟΝΙΑ Τ.ν. 4.451,85 ευρώ. 

- Ε Τν 1.483,95 ευρώ. 

- ΝΕΡΙΤ Α.Ε. 50.255,31 ευρώ. 

β. Με την επιφύλαξη της παραγράφου 7 του παρό¬ 
ντος άρθρου, ο συνολικός χρόνος της παραγράφου 1 
για τη μετάδοση διαφημιστικών μηνυμάτων των πολι¬ 
τικών κομμάτων και των συνασπισμών συνεργαζόμενων 
κομμάτων, οι συνδυασμοί των οποίων ανακηρύχθηκαν 
από τον Αρειο Πάγο για τη συμμετοχή τους στις ευ¬ 
ρωεκλογές της 25ης Μαΐου, κατανέμεται στους φορείς 
παροχής συνδρομητικών τηλεοπτικών υπηρεσιών, ως 
εξής: ΜΙΜ-ΤΙΘΗΟΙΘΕ ΕΛΛΑΣ Α.Ε. 125.000,00 ευρώ και ΟΤΕ 
Α.Ε. 125.000,00 ευρώ. 

10. Ο χρόνος μετάδοσης διαφημιστικών μηνυμάτων, 
που δικαιούνται σύμφωνα με την παράγραφο 8 τα κόμ¬ 
ματα και οι συνασπισμοί συνεργαζόμενων κομμάτων, 
που είτε εκπροσωπούνται στην παρούσα σύνθεση του 
Ευρωπαϊκού Κοινοβουλίου ή της Βουλής των Ελλήνων 
είτε εξέλεξαν ευρωβουλευτή στις ευρωεκλογές του Ιου¬ 
νίου 2009 ή βουλευτή στις εθνικές εκλογές του Ιουνίου 


2012, προστίθεται στο χρόνο που τους κατανέμεται με 
βάση τις παραγράφους 3 έως 7 του παρόντος άρθρου. 
Οι συνασπισμοί συνεργαζόμενων κομμάτων δικαιούνται 
αθροιστικά το χρόνο που τους κατανέμεται σύμφωνα 
με την παράγραφο 8, καθώς και το χρόνο που τυχόν 
κατανέμεται, σύμφωνα με τις παραγράφους 3 έως 7 του 
παρόντος άρθρου, σε επιμέρους κόμματα που μετέχουν 
σε αυτούς. Τα κόμματα στα οποία κατανέμεται χρόνος 
για τη μετάδοση διαφημιστικών μηνυμάτων σύμφωνα 
με τις παραγράφους 3 έως 7 του παρόντος άρθρου, ο 
οποίος με βάση το προηγούμενο εδάφιο προσμετρά- 
ται στο χρόνο που δικαιούνται οι συνασπισμοί, στους 
οποίους μετέχουν, δεν επιτρέπεται να αξιοποιήσουν και 
αυτοτελώς τα ίδια το χρόνο αυτό. 

Άρθρο 4 

Λοιπές ρυθμίσεις και περιορισμοί 

1. Ο χρόνος που διατίθεται για τη μετάδοση διαφημι¬ 
στικών μηνυμάτων των πολιτικών κομμάτων και των συ¬ 
νασπισμών συνεργαζόμενων κομμάτων, οι συνδυασμοί 
των οποίων ανακηρύχθηκαν από τον Αρειο Πάγο για 
τη συμμετοχή τους στις ευρωεκλογές της 25ης Μαΐου, 
στους ιδιωτικούς νομίμως λειτουργούντες ενημερωτι¬ 
κούς τηλεοπτικούς σταθμούς εθνικής εμβέλειας ελεύ¬ 
θερης λήψης, καθώς και στους φορείς παροχής συν¬ 
δρομητικών ραδιοφωνικών και τηλεοπτικών υπηρεσιών 
κάθε μορφής, δεν επιτρέπεται να υπερβαίνει το είκοσι 
τοις εκατό (20%) του ημερήσιου χρόνου μετάδοσης ρα¬ 
διοφωνικών ή τηλεοπτικών προγραμμάτων, αντίστοιχα. 
Ο καταμερισμός του χρόνου αυτού δεν επιτρέπεται να 
υπερβαίνει τα τέσσερα λεπτά της ώρας (4') ανά ώρα, μη 
συνυπολογιζόμενου του επιτρεπόμενου ανά ώρα ορίου 
των δώδεκα λεπτών (12') του χρόνου μετάδοσης των 
διαφημιστικών μηνυμάτων. 

2. Ο χρόνος που διατίθεται για τη μετάδοση δια¬ 
φημιστικών μηνυμάτων των πολιτικών κομμάτων και 
των συνασπισμών συνεργαζόμενων κομμάτων, οι συν¬ 
δυασμοί των οποίων ανακηρύχθηκαν από τον Άρειο 
Πάγο για τη συμμετοχή τους στις ευρωεκλογές της 
25ης Μαΐου, στους ιδιωτικούς νομίμως λειτουργούντες 
ενημερωτικούς τηλεοπτικούς σταθμούς περιφερειακής 
εμβέλειας και στους ιδιωτικούς νομίμως λειτουργούντες 
ενημερωτικούς ραδιοφωνικούς σταθμούς, καθορίζεται 
σε οκτώ (8') λεπτά της ώρας ημερησίως. Ως ώρα με¬ 
τάδοσης των μηνυμάτων αυτών ορίζεται το διάστημα 
από 6:00 έως 2:00. Για την κατανομή του χρόνου της 
παραγράφου αυτής εφαρμόζονται οι διατάξεις της 
παρούσας απόφασης που αφορούν στους ιδιωτικούς 
νομίμως λειτουργούντες ενημερωτικούς τηλεοπτικούς 
σταθμούς εθνικής εμβέλειας ελεύθερης λήψης. 

3. Ο χρόνος μετάδοσης διαφημιστικών μηνυμάτων των 
πολιτικών κομμάτων και συνασπισμών συνεργαζόμενων 
κομμάτων, οι συνδυασμοί των οποίων ανακηρύχθηκαν 
από τον Αρειο Πάγο για τη συμμετοχή τους στις ευρω¬ 
εκλογές της 25ης Μαΐου, στο ραδιόφωνο της ΝΕΡΙΤ Α.Ε., 
καθορίζεται σε δέκα (ΙΟ') λεπτά της ώρας ημερησίως. 
Η κατανομή του χρόνου της παραγράφου αυτής είναι 
ανάλογη με αυτή των παραγράφων 3 έως 9 του άρθρου 
3 της παρούσας. 

4. Η ΝΕΡΙΤ Α.Ε. και οι νομίμως λειτουργούντες ιδιωτικοί 
ενημερωτικοί τηλεοπτικοί σταθμοί εθνικής και περιφε¬ 
ρειακής εμβέλειας, οι νομίμως λειτουργούντες ιδιωτικοί 

ενημερωτικοί ραδιοφωνικοί σταθμοί, καθώς και οι φορείς 
παροχής συνδρομητικών ραδιοφωνικών και τηλεοπτικών 
υπηρεσιών κάθε μορφής, υποχρεούνται να διαθέτουν το 
ένα τρίτο (1/3) του χρόνου των δελτίων ειδήσεων για 
την παρουσίαση της προεκλογικής δραστηριότητας των 
κομμάτων και των συνασπισμών συνεργαζόμενων κομμά¬ 
των, οι συνδυασμοί των οποίων ανακηρύχθηκαν από τον 
Άρειο Πάγο για τη συμμετοχή τους στις ευρωεκλογές 
της 25ης Μάίου. Από τη ρύθμιση αυτή εξαιρούνται τα 
δελτία ειδήσεων κάτω των πέντε (5') λεπτών. 

5. Η ΝΕΡΙΤ Α.Ε. και οι ιδιωτικοί νομίμως λειτουργούντες 
ενημερωτικοί τηλεοπτικοί σταθμοί εθνικής και περιφε¬ 
ρειακής εμβέλειας, οι ιδιωτικοί νομίμως λειτουργού- 
ντες ενημερωτικοί ραδιοφωνικοί σταθμοί, καθώς και 
οι φορείς συνδρομητικών ραδιοφωνικών και τηλεοπτι¬ 
κών υπηρεσιών κάθε μορφής, οφείλουν να μεριμνούν, 
ώστε η προβολή, κατά τη διάρκεια δελτίων ειδήσεων, 
εκπομπών πολιτικού διαλόγου ή άλλων ενημερωτικών 
εκπομπών, συνεντεύξεων σχετικά με τις θέσεις και την 
δραστηριότητα των πολιτικών κομμάτων και των συ¬ 
νασπισμών συνεργαζόμενων κομμάτων, οι συνδυασμοί 
των οποίων ανακηρύχθηκαν από τον Αρειο Πάγο για τη 
συμμετοχή τους στις ευρωεκλογές της 25ης Μάίου, να 
μην παραβιάζει την αρχή της αναλογικής ισότητας. Η 
τήρηση της αρχής της αναλογικής ισότητας πρέπει να 
διέπει εν γένει τα δελτία ειδήσεων και τα προγράμματά 
τους, ώστε να επιτευχθεί η ουσιαστική ενημέρωση των 
πολιτών για τις θέσεις και τις δραστηριότητες των πο¬ 
λιτικών κομμάτων και των συνασπισμών κομμάτων της 
παρούσας απόφασης και εξετάζεται σύμφωνα με την 
ισχύουσα νομοθεσία. 

6. Απαγορεύεται η καταβολή στους ραδιοφωνικούς και 
τηλεοπτικούς σταθμούς οποιουδήποτε οικονομικού ή 
άλλου είδους ανταλλάγματος για τη συμμετοχή εκπρο¬ 
σώπων των πολιτικών κομμάτων και των συνασπισμών 
συνεργαζόμενων κομμάτων της παρούσας απόφασης 
ή των υποψήφιων ευρωβουλευτών τους σε δελτία ει¬ 
δήσεων ή άλλες εκπομπές. 

7. Η ΝΕΡΙΤ Α.Ε. και οι ιδιωτικοί νομίμως λειτουργούντες 
ενημερωτικοί ραδιοφωνικοί και τηλεοπτικοί σταθμοί 
ελεύθερης λήψης, καθώς και οι φορείς παροχής συν¬ 
δρομητικών ραδιοφωνικών και τηλεοπτικών υπηρεσιών 
κάθε μορφής υποχρεούνται να μη μεταδίδουν ή ανα¬ 
μεταδίδουν οποιαδήποτε δημοσκόπηση ή αποτέλεσμα 
δημοσκόπησης, πανελλήνιου ή τοπικού χαρακτήρα, με 
οποιονδήποτε τρόπο κι αν διενεργείται αυτή ή σχολια¬ 
σμό αυτής, σχετικά με τις πολιτικές τάσεις, απόψεις και 
προτιμήσεις της κοινής γνώμης για πολιτικά κόμματα, 
πολιτικές θέσεις και πρόσωπα ή άλλα ζητήματα που 
συνδέονται με το αντικείμενο των εκλογών της παρού¬ 
σας απόφασης μία (1) ημέρα πριν από τη διενέργεια των 
εκλογών για την ανάδειξη των μελών του Ευρωπαϊκού 
Κοινοβουλίου, που αναλογούν στην Ελλάδα, και έως τη 
19η ώρα της ημέρας της ψηφοφορίας. Κατά τα λοιπά, 
για τη διενέργεια και αναμετάδοση των δημοσκοπή¬ 
σεων και εν γένει των ερευνών γνώμης στη διάρκεια 
της προεκλογικής περιόδου ισχύουν οι διατάξεις του 
Ν. 3603/2007 (Α' 188), όπως ισχύει. 

8. Κατά τη διάρκεια της προηγούμενης ημέρας, κα¬ 
θώς και κατά την ημέρα διεξαγωγής των εκλογών για 
την ανάδειξη των μελών του Ευρωπαϊκού Κοινοβουλίου, 
που αναλογούν στην Ελλάδα, και μέχρι τις 19:00 δεν 
επιτρέπεται η μετάδοση διαφημιστικών μηνυμάτων και 


συγκεντρώσεων ή άλλων πολιτικών εκδηλώσεων των 
κομμάτων, καθώς και η μετάδοση εκπομπών προεκλογι¬ 
κού διαλόγου ή εκτιμήσεων για το εκλογικό αποτέλεσμα 
με εξαίρεση τις δηλώσεις των αρχηγών των πολιτικών 
κομμάτων που γίνονται κατά τη διάρκεια της εκλογικής 
διαδικασίας. 

9. Το Εθνικό Συμβούλιο Ραδιοτηλεόρασης (Ε.Σ.Ρ.) μερι¬ 
μνά για την τήρηση των υποχρεώσεων που απορρέουν 
από την παρούσα απόφαση και μπορεί να ζητά, για τον 
έλεγχο αυτόν, οποιοδήποτε στοιχείο. Η μη τήρηση των 
υποχρεώσεων αυτών αποτελεί παραβίαση της νομο¬ 
θεσίας που διέπει τη λειτουργία των ιδιωτικών ραδιο¬ 
τηλεοπτικών σταθμών, κατά την έννοια των άρθρων 4 
και 8 του Ν. 2328/1995 (Α' 159), καθώς και του άρθρου 12 
και της παραγράφου 3 του άρθρου 15 του Ν. 2644/1998 
(Α' 233), όπως ισχύουν. Ειδικώς η μη τήρηση των υπο¬ 
χρεώσεων της παραγράφου 7 του παρόντος άρθρου 
επισύρει τις κυρώσεις του Ν. 3603/2007, όπως ισχύει. 
Το Ε.Σ.Ρ. μπορεί, στο πλαίσιο των σχετικών ελεγκτικών 
αρμοδιοτήτων του, να ζητά από τους ραδιοφωνικούς 
και τηλεοπτικούς σταθμούς την υποβολή, εντός ευλόγου 
χρόνου, συγκεκριμένων στοιχείων. 

Άρθρο 5 

Εμφανίσεις στα δημόσια και ιδιωτικά ραδιοτηλεοπτι¬ 
κά μέσα των υποψήφιων ευρωβουλευτών και των ορι¬ 
ζόμενων εκπροσώπων των κομμάτων και των συνα¬ 
σπισμών συνεργαζόμενων κομμάτων των οποίων οι 
συνδυασμοί ανακηρύχθηκαν από τον Άρειο Πάγο για 
τη συμμετοχή τους στις ευρωεκλογές της 25ης Μάίου 

1. Πέραν των προβλεπόμενων στις διατάξεις του 
Ν. 3023/2002 (Α' 146), όπως ισχύει, για τις εμφανίσεις των 
υποψήφιων ευρωβουλευτών και των οριζόμενων εκπρο¬ 
σώπων των κομμάτων και των συνασπισμών κομμάτων, 
οι συνδυασμοί των οποίων ανακηρύχθηκαν από τον 
Άρειο Πάγο για τη συμμετοχή τους στις ευρωεκλογές 
της 25ης Μάίου, στα δημόσια και ιδιωτικά ραδιοτηλεο¬ 
πτικά μέσα, ισχύουν τα εξής: 

α. Η εμφάνιση των εκπροσώπων των κομμάτων και των 
συνασπισμών συνεργαζόμενων κομμάτων στη Διακομ¬ 
ματική Επιτροπή Εκλογών για θέματα της αρμοδιότητάς 
της, εφόσον αυτοί είναι και υποψήφιοι ευρωβουλευτές, 
δεν προσμετράται στις επιτρεπόμενες εμφανίσεις τους, 
σύμφωνα με το άρθρο 12 του Ν. 3023/2002, όπως ισχύει. 

β. Σε περιπτώσεις δηλώσεων μελών της Κυβέρνησης 
ή Υφυπουργών για θέματα της αρμοδιότητάς τους, τα 
κόμματα έχουν δικαίωμα απάντησης διά των εκπροσώ¬ 
πων τους. Σε περίπτωση που ο εκπρόσωπος κόμματος 
είναι υποψήφιος ευρωβουλευτής, η κατά το προηγούμε¬ 
νο εδάφιο απάντηση προσμετράται στις εμφανίσεις του. 

2. Κατά τα λοιπά για τις εμφανίσεις των υποψήφι¬ 
ων ευρωβουλευτών και των οριζόμενων εκπροσώπων 
των κομμάτων και των συνασπισμών συνεργαζόμενων 
κομμάτων, οι συνδυασμοί των οποίων ανακηρύχθηκαν 
από τον Άρειο Πάγο για τη συμμετοχή τους στις ευ¬ 
ρωεκλογές της 25ης Μάίου, στα δημόσια και ιδιωτικά 
ραδιοτηλεοπτικά μέσα, ισχύουν οι σχετικές διατάξεις 
του Ν. 3023/2002 και του Ν. 3603/2007, όπως ισχύουν. 

Άρθρο 6 

Τελικές διατάξεις - έναρξη ισχύος 

1. Από την έναρξη ισχύος της παρούσας καταργείται η 
υπ’ αριθμ. 8646/08.05.2014 κοινή απόφαση του Υπουργού 

Εσωτερικών και του Υφυπουργού στον Πρωθυπουρ¬ 
γό (Β' 1178), πλην της παραγράφου 1 του άρθρου 5 
αυτής. Ο χρόνος προβολής από τα δημόσια και ιδι¬ 
ωτικά ραδιοτηλεοπτικά μέσα ελεύθερης και συνδρο¬ 
μητικής λήψης κάθε μορφής των κομμάτων και των 
συνασπισμών συνεργαζόμενων κομμάτων, που τυχόν 
έχει αξιοποιηθεί από αυτά μέχρι την έναρξη ισχύος 
της παρούσας απόφασης, με βάση την καταργούμενη 
με το προηγούμενο εδάφιο υπ’ αριθμ. 8646/08.05.2014 
κοινή απόφαση του Υπουργού Εσωτερικών και του Υφυ¬ 
πουργού στον Πρωθυπουργό και την καταργηθείσα υπ’ 
αριθμ. 8059/30.04.2014 κοινή απόφαση των ίδιων ως άνω 


Υπουργών (Β'1075), αφαιρείται από τον χρόνο που τους 
διατίθεται με την παρούσα. 

2. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2014 

οι ΥΠΟΥΡΓΟΙ 

